
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μάί'ου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1838 


ΑΠΟΦΑΣΕΙΣ 

Αριθμ. 24606 _ 

Έγκριση του Κανονισμού Διδακτορικών Σπου¬ 
δών της Σχολής Εφαρμοσμένων Μαθηματικών 
και Φυσικών Επιστημών του Εθνικού Μετσόβι- 
ου Πολυτεχνείου. 

Η ΣΥΓΚΛΗΤΟΣ ΤΟΥ 

ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚΑ’83), όπως τροποποι¬ 
ήθηκαν και ισχύουν, 

6. Το π.δ. 75/2013 (ΦΕΚ Α' 119) «Ίδρυση Σχολών στο 
Εθνικό Μετσόβιο Πολυτεχνείο» 

7. την αριθμ. Φ1 /232/Β1 /404/2000 (ΦΕΚ Β' 1098) από¬ 
φαση «Έγκριση του Εσωτερικού Κανονισμού Λειτουργίας 
του Εθνικού Μετσόβιου Πολυτεχνείου», 

8. το απόσπασμα πρακτικών της Συνέλευσης της Σχο¬ 
λής Εφαρμοσμένων Μαθηματικών και Φυσικών Επιστη¬ 
μών του Εθνικού Μετσόβιου Πολυτεχνείου (συνεδρίαση 
25-1-2018), 

9. την απόφαση της Συγκλήτου του Εθνικού Μετσόβι¬ 
ου Πολυτεχνείου (συνεδρίαση 9-3-2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
της Σχολής Εφαρμοσμένων Μαθηματικών και Φυσικών 
Επιστημών του Εθνικού Μετσόβιου Πολυτεχνείου ως 
ακολούθως: 


Άρθρο 1 

Γενικές Αρχές 

α) Οι Διδακτορικές Σπουδές αποσκοπούν στην προ¬ 
ετοιμασία και ανάδειξη νέων ερευνητών που θα κατα¬ 
στούν ικανοί να προάγουν την επιστημονική γνώση με 
αυτοδύναμη παραγωγή ερευνητικών αποτελεσμάτων 
στην επιστήμη και στην τεχνολογία καθώς και στις διε- 
πιφάνειες μεταξύ επιστημονικών περιοχών. Οι Διδακτο¬ 
ρικές Σπουδές οδηγούν στην απόκτηση Διδακτορικού 
Διπλώματος και του τίτλου του Διδάκτορα της Σχολής 
Εφαρμοσμένων Μαθηματικών και Φυσικών Επιστημών 
(ΣΕΜΦΕ) του ΕΜΠ.Το Πρόγραμμα Διδακτορικών Σπου¬ 
δών οργανώνεται στο πλαίσιο της Σχολής, ενιαία για 
όλους τους Τομείς. 

β) Οι Διδακτορικές Σπουδές συντονίζονται από την 
Επιτροπή Μεταπτυχιακών Σπουδών της Σχολής ΕΜΦΕ 
που απαρτίζεται από τον Κοσμήτορα, τον Αναπληρω¬ 
τή Κοσμήτορα, τους Διευθυντές των Διατμηματικών 
Προγραμμάτων Μεταπτυχιακών Σπουδών (ΔΠΜΣ) που 
συντονίζει η Σχολή, τέσσερα (4) μέλη ΔΕΠ, ένα (1) από 
κάθεΤομέα,που ορίζονται απάτη Γενική Συνέλευση (ΓΣ) 
της Σχολής με ετήσια θητεία, έναν εκπρόσωπο των με¬ 
ταπτυχιακών φοιτητών των ΔΠΜΣ της Σχολής και έναν 
εκπρόσωπο των Υποψηφίων Διδακτόρων της Σχολής. 

Άρθρο 2 

Επιλογή Υποψηφίων Διδακτόρων 

α) Δικαίωμα υποβολής αίτησης για την εκπόνηση Διδα¬ 
κτορικής Διατριβής έχουν οι κάτοχοι Διπλώματος Μετα¬ 
πτυχιακών Σπουδών (ΔΜΣ) στο ίδιο ή συναφές αντικεί¬ 
μενο με την προς εκπόνηση Διδακτορική Διατριβή και οι 
διπλωματούχοι του ΕΜΠ και των Πολυτεχνικών Σχολών 
πενταετούς φοίτησης με διπλωματική εργασία.Τα ειδικά 
κριτήρια επιλογής ανά Τομέα της Σχολής αναλύονται 
διεξοδικά στο Παράρτημα. 

Πτυχιούχοι ΑΤΕΙ, ΑΣΠΑΙΤΕ ή ισότιμων Σχολών μπορούν 
να γίνουν δεκτοί ως υποψήφιοι διδάκτορες μόνο εφόσον 
είναι κάτοχοι ΔΜΣ στο ίδιο αντικείμενο με την προς εκ¬ 
πόνηση Διδακτορική Διατριβή. Οι πτυχιούχοι από ΑΤΕΙ, 
ΑΣΠΑΙΤΕ ή ισότιμων Σχολών, εφόσον επιλεγούν, υποχρε- 
ούνται να παρακολουθήσουν επιτυχώς προπτυχιακά ή/ 
και μεταπτυχιακά μαθήματα τα οποία καθορίζονται με 
εισήγηση του οικείου Τομέα και απόφαση της ΓΣ της 

Σχολής, ως μέρος των υποχρεώσεων τους για την ανα¬ 
γόρευση τους σε διδάκτορες. 

β) Μετά από εισήγηση του οικείου Τομέα και απόφαση 
της ΓΣ της Σχολής ΕΜΦΕ, οι ενδιαφερόμενοι καλούνται 
δύο φορές ανά ακαδημαϊκό έτος, να υποβάλουν αίτηση 
στη Γραμματεία της Σχολής για εκπόνηση Διδακτορικής 
Διατριβής, συνοδευόμενη από τα απαραίτητα δικαιολο- 
γητικά. Η πρόσκληση αφορά συγκεκριμένες επιστημονι¬ 
κές περιοχές και αριθμό θέσεων που προτείνει ο οικείος 
Τομέας και εγκρίνει η ΓΣ της Σχολής ΕΜΦΕ, και αναρτάται 
στην ιστοσελίδα της Σχολής και προκηρύσσονται. 

Η επιλογή των νέων υποψηφίων διδακτόρων ολοκλη¬ 
ρώνεται με την τελική έγκριση από τη ΓΣ, που γίνεται 
κατά τους μήνες Οκτώβριο και Απρίλιο. 

γ) Οι υποψήφιοι που ενδιαφέρονται για την εκπόνηση 
Διδακτορικής Διατριβής, υποβάλλουν στη Γραμματεία 
της Σχολής αίτηση στην οποία σημειώνεται η επιστημο¬ 
νική περιοχή και ο αντίστοιχος Τομέας, αναγράφεται ο 
προτεινόμενος τίτλος, η προτεινόμενη γλώσσα συγγρα¬ 
φής, ελληνική ή αγγλική, καθώς και ο προτεινόμενος ως 
επιβλέπων της Διδακτορικής Διατριβής, ο οποίος ανήκει 
σε όσους έχουν δικαίωμα επίβλεψης Διδακτορικής Δι¬ 
ατριβής όπως ορίζεται στη συνέχεια. Η αίτηση πρέπει 
απαραίτητα να συνοδεύεται από αναλυτικό βιογραφικό 
σημείωμα, αντίγραφα τίτλων σπουδών, πιστοποιητικό 
αναλυτικής βαθμολογίας, πιστοποιητικό επάρκειας 
ξένης γλώσσας, δύο συστατικές επιστολές, προσχέδιο 
της Διδακτορικής Διατριβής και φωτοτυπία αστυνομικής 
ταυτότητας ή άλλου στοιχείου ταυτοποίησης. Για τους 
τίτλους σπουδών της αλλοδαπής, απαιτείται αναγνώ¬ 
ριση από το ΔΟΑΤΑΠ. Αιτήσεις χωρίς όλα τα παραπάνω 
συνοδευτικά, δεν συμμετέχουν στη διαδικασία επιλογής. 

δ) Η αξιολόγηση των αιτήσεων γίνεται από την Επι¬ 
τροπή Επιλογής του Τομέα στον οποίον θα εκπονηθεί η 
Διδακτορική Διατριβή. Οι επιτροπές επιλογής, μία ανά 
Τομέα της Σχολής, ορίζονται κατ' έτος από τη ΓΣ της Σχο¬ 
λής και συμμετέχουν σε αυτές κατά προτεραιότητα οι Δι¬ 
ευθυντές των Τομέων και μέλη της Επιτροπής Μεταπτυ¬ 
χιακών Σπουδών της Σχολής. Οι αιτήσεις κοινοποιούνται 
από τη Γραμματεία της Σχολής στις οικείες επιτροπές και 
τους προτεινόμενους επιβλέποντες εντός πενθημέρου 
από τη λήξη της προθεσμίας υποβολής αιτήσεων. 

Οι προτεινόμενοι ως επιβλέποντες υποβάλλουν προς 
τη Γραμματεία της Σχολής, με κοινοποίηση στους οικεί¬ 
ους Τομείς και στις οικείες επιτροπές επιλογής, εντός 
μιας εβδομάδας από την κοινοποίηση των αιτήσεων, 
εισηγητικό σημείωμα με την γνώμη τους και, σε περί¬ 
πτωση θετικής γνώμης, την προτεινόμενη σύνθεση της 
Τριμελούς Συμβουλευτικής Επιτροπής, σύμφωνα με τις 
προβλέψεις της νομοθεσίας. 

Η εκάστοτε Επιτροπή Επιλογής εξετάζει τις υποβλη- 
θείσες αιτήσεις και τα συνυποβαλλόμενα έγγραφα και 
καλεί σε συνέντευξη τον υποψήφιο. Επίσης, εάν το κρί¬ 
νει σκόπιμο, δύναται να καλέσει τον υποψήφιο σε προ¬ 
φορική ή γραπτή εξέταση σύμφωνα με το Παράρτημα. 
Στη συνέχεια, υποβάλει στη ΓΣ της Σχολής εισήγηση με 
αναλυτικό υπόμνημα, στο οποίο αναγράφονται οι λόγοι 
για τους οποίους ο υποψήφιος πληροί ή δεν πληροί τις 
προϋποθέσεις προκειμένου να γίνει δεκτός. Στην περί¬ 
πτωση που ο υποψήφιος δεν έχει προτείνει επιβλέποντα, 


αυτός δύναται να ορισθεί από τη ΓΣ της Σχολής, με τη 
σύμφωνη γνώμη του προτεινόμενου επιβλέποντος. 

Η ΓΣ της Σχολής ΕΜΦΕ, συνεκτιμώντας το υπόμνημα 
της Επιτροπής Επιλογής, εγκρίνει ή απορρίπτει αιτιολο¬ 
γημένα την αίτηση του υποψηφίου. 

ε) Στην εγκριτική απόφαση της ΓΣ της Σχολής ορίζεται 
και η γλώσσα συγγραφής της Διδακτορικής Διατριβής. 
Στην περίπτωση συγγραφής στην αγγλική γλώσσα, και 
εάν ο υποψήφιος διδάκτορας γνωρίζει την ελληνική 
γλώσσα, θα πρέπει η διατριβή να συνοδεύεται από εκτε¬ 
ταμένη περίληψη στην ελληνική γλώσσα. Ο προταθείς 
από τον υποψήφιο τίτλος της Διδακτορικής Διατριβής 
θεωρείται προσωρινός. Στην ίδια απόφαση η ΓΣ δύ- 
ναται να καθορίσει ως προϋπόθεση για την απόκτηση 
του Διδακτορικού Διπλώματοςτην παρακολούθηση και 
επιτυχή εξέταση προπτυχιακών ή μεταπτυχιακών (προ- 
διδακτορικών) μαθημάτων της Σχολής ΕΜΦΕ ή άλλων 
Σχολών του ΕΜΠ, σύμφωνα με τα οριζόμενα ανά Τομέα 
στο Παράρτημα, τα οποία μπορούν να διαφοροποιού¬ 
νται ανάλογα με τον επιστημονικό κλάδο στο πλαίσιο 
του οποίου εκπονείται η Διδακτορική Διατριβή. 

στ) Στην ίδια ή σε επόμενη συνεδρίαση, η ΓΣ της 
Σχολής ορίζει την τριμελή συμβουλευτική επιτροπή 
του υποψηφίου διδάκτορα. Η ημερομηνία ορισμού της 
Τριμελούς Συμβουλευτικής Επιτροπής θεωρείται ως 
ημερομηνία έναρξης της εκπόνησης της Διδακτορικής 
Διατριβής και εγγραφήςτου υποψηφίου διδάκτορα στα 
Μητρώα της Σχολής. 

ζ) Προκειμένου να εξασφαλιστεί η πλήρης και ου¬ 
σιαστική επίβλεψη των υποψηφίων διδακτόρων και η 
δυνατότητα απρόσκοπτης χρήσης της απαιτούμενης υλι- 
κοτεχνικής υποδομής από αυτούς, ο μέγιστος αριθμός 
υποψηφίων διδακτόρων ανά επιβλέποντα ορίζεται σε 
πέντε (5). Είναι δυνατή η υπέρβαση του αριθμού αυτού 
κατόπιν έκθεσης του επιβλέποντος που απευθύνει προς 
τη ΓΣ της Σχολής, και στην οποία εκθέτει τους σχετικούς 
λόγους και το ιστορικό ανάληψης από αυτόν και ολοκλή¬ 
ρωσης των διατριβών των υποψηφίων διδακτόρων του. 
Στον αριθμό αυτό δεν συμπεριλαμβάνονται οι επιβλέ¬ 
ψεις Διδακτορικών Διατριβών η εκπόνηση των οποίων 
πραγματοποιείται σε Ερευνητικά Κέντρα ή Ινστιτούτα, με 
ουσιαστική συνεπίβλεψη των οικείων Ερευνητών. 

Άρθρο 3 

Χρονική Διάρκεια - Διάρθρωση 

Διδακτορικών Σπουδών 

α) Η χρονική διάρκεια για την απόκτηση του Διδακτο¬ 
ρικού Διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού τηςΤριμελούς Συμβουλευτικής Επιτροπής. Με 
σχετική απόφαση της ΓΣ της Σχολής, μπορεί να προ- 
βλέπεται η παράλληλη παρακολούθηση και επιτυχής 
περάτωση κύκλου μαθημάτων ή άλλες συναφείς δρα¬ 
στηριότητες, σύμφωνα με το Παράρτημα. 

Η διάρθρωση των μεταπτυχιακών μαθημάτων περι¬ 
λαμβάνει υποχρεωτικά ή και κατ' επιλογήν υποχρεωτικά 
μαθήματα. Στον κύκλο των υποχρεωτικών μαθημάτων 
παρέχονται προαπαιτούμενα μαθήματα κορμού και ειδί¬ 
κευσης. Κατάτην κρίση της ΓΣ της Σχολής, τα μαθήματα 
μπορεί να προσφέρονται από άλλες Σχολές του ΕΜΠ ή 

και άλλα ΑΕΙ. Επίσης, κατά την κρίση της ΓΣ, τα μαθή¬ 
ματα μπορεί να παρέχονται ως επιλέξιμα και σε άλλα 
Προγράμματα Διδακτορικών Σπουδών του ΕΜΠ. 

β) Οι διδακτορικές σπουδές παρέχονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους όλα τα 
δικαιώματα και τις παροχές για τους υποψηφίους διδά¬ 
κτορες, όπως προβλέπεται από τους αντίστοιχους κανο¬ 
νισμούς υποτροφιών ή άλλους. Μέχρι και πέντε (5) έτη 
μετά την ολοκλήρωση της διδακτορικής τους διατριβής, 
διατηρούν δικαίωμα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών βι¬ 
βλιοθηκών. 

γ) Τον Οκτώβριο κάθε έτους, και καθ' όλη τη διάρκεια 
των σπουδών τους, οι υποψήφιοι διδάκτορες εγγράφο- 
νται στη Σχολή ΕΜΦΕ. Τυχόν μη εγγραφή τους για δύο 
συνεχή έτη συνεπάγεται την απώλεια της ιδιότητας τους 
ως υποψήφιοι διδάκτορες κατόπιν σχετικής απόφασης 
της ΓΣ της Σχολής. 

δ) Ο μέγιστος χρόνος παραμονής στα Προγράμματα 
Διδακτορικών Σπουδών είναι τα δέκα (10) έτη, εκτός αν 
τεθεί άλλο, μικρότερο όριο από τη ΓΣ. 

ε) Ολα τα Προγράμματα Προδιδακτορικών Σπουδών 
στα οποία το ΕΜΠ είναι ο αποκλειστικός ακαδημαϊκός 
φορέας, εντάσσονται σε "Ενιαίο Ακαδημαϊκό Ημερολό¬ 
γιο των Μεταπτυχιακών Σπουδών του Ιδρύματος", το 
οποίο εισηγείται η Συγκλητική Επιτροπή Μεταπτυχιακών 
Σπουδών στη Σύγκλητο προς έγκριση. 

στ) Για την ικανοποιητική πρόοδο της Διδακτορικής 
Διατριβής, κάθε υποψήφιος διδάκτορας πρέπει να έχει 
επαρκή φυσική παρουσία στη Σχολή ή/και στα συνεργα- 
ζόμενα Ερευνητικά Κέντρα, κατά τη διάρκεια της οποίας 
θα ασχολείται με το ερευνητικό του αντικείμενο. 

Οι υποψήφιοι διδάκτορες συμμετέχουν στην εκπαι¬ 
δευτική διαδικασία με την παροχή επικουρικού διδα¬ 
κτικού έργου, υποστηρίζοντας φοιτητές του πενταε¬ 
τούς προγράμματος σπουδών και των μεταπτυχιακών 
προγραμμάτων της Σχολής σε φροντιστηριακές και 
εργαστηριακές ασκήσεις ή και στην εκπόνηση διπλω¬ 
ματικών εργασιών, εφόσον αυτές σχετίζονται με το θέμα 
της Διδακτορικής Διατριβής. Επίσης, συμμετέχουν στην 
επιτήρηση των γραπτών εξετάσεων των μαθημάτων του 
πενταετούς προγράμματος σπουδών, σύμφωνα με το 
πρόγραμμα που καταρτίζει ο οικείος Τομέας. Η απα¬ 
σχόληση αυτή δεν πρέπει, με ευθύνη του επιβλέποντα 
καθηγητή, να αποσπά τους υποψήφιους διδάκτορες από 
τις βασικές τους υποχρεώσεις. 

Το επικουρικό διδακτικό έργο με αποζημίωση, προκη¬ 
ρύσσεται ανά Τομέα από τη Σχολή ΕΜΦΕ και η επιλογή 
των υποψηφίων διδακτόρων που το παρέχουν γίνεται με 
απόφαση της ΓΣ της Σχολής μετά από εισήγηση της ΓΣ 
του οικείου Τομέα. Οι υποψήφιοι διδάκτορες δεν υπο- 
χρεούνται να παρέχουν επικουρικό διδακτικό έργο αν 
δεν αποζημιώνονται. Σε κάθε περίπτωση, το όνομα του 
υποψηφίου διδάκτορα που παρέχει επικουρικό διδακτι¬ 
κό έργο αναγράφεται στο Πρόγραμμα Σπουδών. 

Η αμοιβή και τα ανώτατα όρια απασχόλησης των υπο¬ 
ψηφίων διδακτόρων για το επικουρικό έργο καθορίζο¬ 
νται με απόφαση της Συγκλήτου του ΕΜΠ. 


ζ) Οι υποψήφιοι διδάκτορες έχουν τη δυνατότητα να 
διακόψουν τις σπουδές τους, με έγγραφη αίτηση τους, 
εισήγηση τηςΤριμελούς Συμβουλευτικής Επιτροπής και 
έγκριση της ΓΣ της Σχολής, για όσες εκπαιδευτικές πε¬ 
ριόδους, συνεχόμενες ή μη, επιθυμούν, και πάντως όχι 
περισσότερες από τον ελάχιστο αριθμό που απαιτού¬ 
νται για την απόκτηση του Διδακτορικού Διπλώματος. 
Οι εκπαιδευτικές περίοδοι αυτές δεν προσμετρούνται 
στη διάρκεια φοίτησης. 

η) Οι υποψήφιοι διδάκτορες που κατά τη διάρκεια εκ¬ 
πόνησης της διατριβής τους, (ί) δεν υποβάλλουν ετήσιο 
υπόμνημα προόδου για δύο συνεχή έτη, ή (Μ) δεν έχει 
υποβληθεί από την τριμελή συμβουλευτική επιτροπή 
έκθεση προόδου με θετική εισήγηση για δύο συνεχή έτη, 
καλούνται στη ΓΣ της Σχολής, στην οποία παρίσταται και 
η συμβουλευτική επιτροπή, προκειμένου να εξηγηθεί το 
γεγονός αυτό και να αποφασιστεί αιτιολογημένα η υπό 
όρους συνέχιση ή μη της διατριβής. Ομοίως, καλούνται 
στη ΓΣ της Σχολής οι υποψήφιοι διδάκτορες που δεν 
έχουν ολοκληρώσει την διατριβή τους εντός δέκα ετών 
από την έναρξη της, όπου με την παρουσία και της Τρι- 
μελούς Συμβουλευτικής Επιτροπής, αποφασίζεται αιτιο¬ 
λογημένα αν η εκπόνηση της διατριβής θα διακοπεί ή θα 
συνεχισθεί με χρονικό όριο δύο ακόμα έτη το μέγιστο. 

Άρθρο 4 

Εκπόνηση και Αξιολόγηση 

της Διδακτορικής Διατριβής 

α) Ο επιβλέπων καθηγητής της Διδακτορικής Διατρι¬ 
βής είναι μέλος ΔΕΠ της οικείας Σχολής της βαθμίδας 
του Καθηγητή, Αναπληρωτή Καθηγητή ή Επίκουρου 
Καθηγητή. 

Τα άλλα δύο (2) μέλη τα οποία μαζί με τον επιβλέποντα 
συγκροτούν την τριμελή συμβουλευτική επιτροπή είναι 
μέλη ΔΕΠ των βαθμιδών Α', Β' ή Γ από το ΕΜΠ ή άλλο ΑΕΙ 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι Διδακτορικού 
Διπλώματος, ή ερευνητές των βαθμιδών Α’, Β’ ή Γ από 
Ερευνητικά Κέντρα του άρθρου 13Α του ν. 4310/2014, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή από αναγνωρισμέ¬ 
να Ερευνητικά Κέντρα ή Ινστιτούτα της αλλοδαπής, και 
έχουν το ίδιο ή συναφές γνωστικό αντικείμενο με την 
υπό εκπόνηση Διδακτορική Διατριβή. Στη συμβουλευ¬ 
τική επιτροπή μετέχει τουλάχιστον ένα (1) μέλος ΔΕΠ 
της Σχολής. Στην περίπτωση συνεργασίας του ΕΜΠ και 
Ερευνητικού Κέντρου, δύναται να ορισθεί ως δεύτερος 
επιβλέπων, ερευνητής ύστερα από απόφαση της ΓΣ. 

Αν για οποιονδήποτε λόγο, ο επιβλέπων εκλείψει ή δι¬ 
απιστωμένα αδυνατεί νατελέσει χρέη επιβλέποντος για 
μεγάλο χρονικό διάστημα, η ΓΣ της Σχολής, εκτιμώντας 
τις περιστάσεις, αναθέτει σε άλλον την επίβλεψη, σύμφω¬ 
να με όσα ορίζονται στις προηγούμενες παραγράφους, 
κατόπιν αίτησης του υποψήφιου διδάκτορα και σύμφω¬ 
νης γνώμης του νέου προτεινόμενου επιβλέποντος. Σε 
διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβάνει 
χρέη επιβλέποντος, ακόμη και καθ' υπέρβαση του μέγι- 
στου αριθμού υποψήφιων διδακτόρων. 

Αν ο αρχικός επιβλέπων μετακινηθεί σε άλλο ΑΕΙ ή 
Τμήμα ΑΕΙ ή συνταξιοδοτηθεί, συνεχίζει να τελεί χρέη 
επιβλέποντος των Διδακτορικών Διατριβών που έχει 
αναλάβει, και ο τίτλος απονέμεται από το ΕΜΠ, στο οποίο 
ανήκει η Σχολή ΕΜΦΕ, όπου ξεκίνησε η εκπόνηση της 
Διδακτορικής Διατριβής. 

β) Η Γραμματεία της Σχολής οφείλει να αναρτήσει στον 
διαδικτυακό τόπο, στην ελληνική και αγγλική γλώσσα, 
το όνομα του υποψήφιου διδάκτορα, τον τίτλο και σύ¬ 
ντομη περίληψη της Διδακτορικής Διατριβής, το όνομα 
του επιβλέποντος και των άλλων μελών της Τριμελούς 
Συμβουλευτικής Επιτροπής. 

γ) Η Τριμελής Συμβουλευτική Επιτροπή, σε συνεργασία 
με τον υποψήφιο διδάκτορα, καθορίζει το θέμα της Δι¬ 
δακτορικής Διατριβής και τον προσωρινό της τίτλο στην 
ελληνική και αγγλική γλώσσα, το οποίο επικυρώνεται 
από τη ΓΣ της Σχολής, έπειτα από εισήγηση του Τομέα. 

δ) Μετά την ανάθεση της Διδακτορικής Διατριβής, ο 
υποψήφιος διδάκτορας έχει το δικαίωμα να χρησιμοποι¬ 
εί, σε συνεννόηση με τον επιβλέποντα, την υλικοτεχνική 
υποδομή του Τομέα, στα όρια των υφισταμένων δυνα¬ 
τοτήτων και κανόνων που έχει καθιερώσει ο Τομέας και 
η πρακτική. 

ε) Στο τέλος κάθε ημερολογιακού έτους, ο υποψήφι¬ 
ος διδάκτορας υποβάλλει εγγράφως, μέσω του πρωτο¬ 
κόλλου της Γραμματείας της Σχολής, και παρουσιάζει 
προφορικά ενώπιοντηςΤριμελούς Συμβουλευτικής Επι¬ 
τροπής αναλυτικό υπόμνημα σχετικά με την πρόοδο της 
Διδακτορικής Διατριβής (το οποίο περιλαμβάνει πεπραγ¬ 
μένα προηγουμένου ακαδημαϊκού έτους, σύντομο χρο¬ 
νοδιάγραμμα εργασιών επομένου ακαδημαϊκού έτους, 
στοιχεία για τη συνεπή ανταπόκριση του υποψήφιου 
διδάκτορα στις υποχρεώσεις του και εκτίμηση για το 
χρόνο ολοκλήρωσης της διατριβής). Το υπόμνημα μαζί 
με τυχόν επιπρόσθετα σχόλια του επιβλέποντα ή της 
συμβουλευτικής επιτροπής επέχει θέση έκθεσης προό¬ 
δου. Οι εκθέσεις προόδου περιλαμβάνουν υποχρεωτι¬ 
κά εισήγηση τηςΤριμελούς Συμβουλευτικής Επιτροπής 
για τη συνέχιση ή μη της εκπόνησης της Διδακτορικής 
Διατριβής, υποβάλλονται από τον επιβλέποντα στη 
Γραμματεία της Σχολής, καταχωρούνται στον ατομικό 
φάκελο του υποψήφιου διδάκτορα και επισημαίνονται 
στον πίνακα των ενεργών υποψηφίων διδακτόρων. 

στ) Ο υποψήφιος διδάκτορας οφείλει να επιδιώκει την 
ενεργή παρουσία του στη διεθνή ακαδημαϊκή κοινότητα 
και τη δημοσίευση των αποτελεσμάτων της έρευνας του. 
Απαραίτητη προϋπόθεση για την τελική αξιολόγηση της 
διατριβής είναι ο υποψήφιος διδάκτορας να έχει παρουσι¬ 
άσει στοιχεία του έργου του με δημοσιεύσεις σε επιστημο¬ 
νικά περιοδικά ή πρακτικά διεθνών συνεδρίων με κρίση. 

ζ)Το κείμενο της Διδακτορικής Διατριβής συγγράφεται 
με επεξεργασία κειμένου, σύμφωνα με το πρότυπο που 
έχει οριστεί από τη Σύγκλητο. 

η) Η Διδακτορική Διατριβή υποστηρίζεται από τον 
υποψήφιο διδάκτορα, ύστερα από έγγραφη θετική ει¬ 
σήγηση τηςΤριμελούς Συμβουλευτικής Επιτροπής προς 
τη ΓΣ της Σχολής η οποία εγκρίνει την υποστήριξη της 
διατριβής και την οριστικοποίηση του τίτλου της στην 
ελληνική και αγγλική γλώσσα. Στην εισήγηση τεκμηρι¬ 


ώνονται τα πρωτότυπα σημεία της διατριβής τα οποία 
προάγουν την επιστήμη, πιστοποιούνται οι προαπαι- 
τούμενες δημοσιεύσεις και επισυνάπτονται το κείμενο 
της διατριβής, βιογραφικό σημείωμα του υποψηφίου 
διδάκτορα και κατάλογος δημοσιεύσεων. 

θ) Πριν από την υποστήριξη της Διδακτορικής Διατρι¬ 
βής, ο υποψήφιος διδάκτορας υποβάλλει στη Γραμμα¬ 
τεία της Σχολής υπεύθυνη δήλωση του Ν. 1599/86 ότι 
ολόκληρη η Διδακτορική Διατριβή ή ουσιώδη μέρη της 
δεν έχουν υποβληθεί προς κρίση σε άλλη εξεταστική 
επιτροπή Διδακτορικής Διατριβής και ότι ο υποψήφιος 
διδάκτορας δεν έχει υποβληθεί ήδη προηγουμένως σε 
δοκιμασία επί διδακτορία με το ίδιο θέμα. 

ι) Η αξιολόγηση της διατριβής γίνεται από Επταμελή 
Εξεταστική Επιτροπή, η οποία ορίζεται με απόφαση 
της ΓΣ της Σχολής, ύστερα από εισήγηση τηςΤριμελούς 
Συμβουλευτικής Επιτροπής. Στην Επταμελή Εξεταστική 
Επιτροπή μετέχουν τα μέλη τηςΤριμελούς Συμβουλευ¬ 
τικής Επιτροπής εκτός από τα αφυπηρετήσαντα μέλη 
αυτήςτα οποία αντικαθίστανται από ισάριθμα μέλη που 
πληρούν τις προϋποθέσεις. Τα τέσσερα (4) επιπλέον εί¬ 
ναι μέλη ΔΕΠ Α' βαθμίδας, Αναπληρωτή και Επίκουρου 
από το ΕΜΠ ή άλλο ΑΕΙ ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των βαθ¬ 
μιδών Α', Β' ή Γ' από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλ¬ 
λοδαπής και έχουν το ίδιο ή συναφές γνωστικό αντικεί¬ 
μενο με την υπό κρίση Διδακτορική Διατριβή. Τέσσερα 
(4) τουλάχιστον μέλη της εξεταστικής επιτροπής πρέπει 
να είναι μέλη ΔΕΠ, εκ των οποίων τουλάχιστον δύο (2) 
πρέπει να ανήκουν στην οικεία Σχολή του ΕΜΠ. 

κ) Η προφορική ανάπτυξη και υποστήριξη της δια¬ 
τριβής από τον υποψήφιο διδάκτορα γίνεται δημόσια, 
ενώπιον της Επταμελούς Εξεταστικής Επιτροπής, από 
την οποία τέσσερα (4) τουλάχιστον μέλη συμμετέχουν 
με φυσική παρουσία. Στη συνέχεια, η Επταμελής Εξε¬ 
ταστική Επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή στην 
επιστήμη, και με βάση αυτά τα κριτήρια την εγκρίνει, με 
πλειοψηφία πέντε (5) τουλάχιστον από τα μέλη της. Τα 
αφυπηρετήσαντα μέλη τηςΤριμελούς Συμβουλευτικής 
Επιτροπής που έχουν αντικατασταθεί, μπορούν να παρί- 
στανται κατά την συνεδρίαση χωρίς δικαίωμα ψήφου. Η 
Επταμελής Εξεταστική Επιτροπή είναι υπεύθυνη για την 
έγκαιρη γνωστοποίηση στη Σχολή του τόπου και του 
χρόνου υποστήριξης της διατριβής. Για την απονομή 
του Διδακτορικού Διπλώματος απαιτείται η θετική αξι¬ 
ολόγηση της διατριβής από τουλάχιστον πέντε (5) μέλη 
της Επταμελούς Εξεταστικής Επιτροπής. Η έγκριση της 
Διδακτορικής Διατριβής βεβαιώνεται με σχετικό πρα¬ 
κτικό το οποίο υπογράφεται από όλα τα συμμετέχοντα 
στη διαδικασία της αξιολόγησηςτης διατριβής μέλη της 
Επταμελούς Εξεταστικής Επιτροπής και διαβιβάζεται δια 
της Γραμματείας, στη ΓΣ της Σχολής. 

λ) Μετά την έγκριση της Διδακτορικής Διατριβής, ο υπο¬ 
ψήφιος διδάκτορας υποχρεούται να καταθέσει αντίτυπο 
και ηλεκτρονικό αρχείο της διατριβής του στην Κεντρική 
Βιβλιοθήκη του ΕΜΠ και να υποβάλλει ηλεκτρονικά το 
αρχείο της διατριβής του στο Ιδρυματικό Αποθετήριο 
του ΕΜΠ. Επίσης πρέπει να καταθέσει στη Γραμματεία 
της Σχολής ένα (1) τουλάχιστον αντίτυπο και επτά (7) Έϋ 
με το ηλεκτρονικό αρχείο της διατριβής του, καθώς και 
συμπληρωμένο Απογραφικό Δελτίο του Εθνικού Κέντρου 
Τεκμηρίωσης, σε έντυπη και ηλεκτρονική μορφή. 

μ) Μετά την αναγόρευση, η Σχολή υποχρεούται να 
ενημερώσει το Μητρώο Διδακτόρων του ΕΜΠ, που 
φυλάσσεται στο Τμήμα Μεταπτυχιακών Σπουδών και 
Έρευνας, βάσει του οποίου εκτυπώνονται τα Διδακτο¬ 
ρικά Διπλώματα. 

Άρθρο 5 

Εκπόνηση Διδακτορικής Διατριβής με Συνεπίβλεψη 
Η Σχολή είναι δυνατό να συνεργάζεται με Τμήματα 
ΑΕΙ και αναγνωρισμένα Ερευνητικά Κέντρα και Ινστιτού¬ 
τα της ημεδαπής και της αλλοδαπής, για την εκπόνηση 


Διδακτορικών Διατριβών με συνεπίβλεψη, σύμφωνα με 
το ισχύον νομικό πλαίσιο. 

Άρθρο 6 

Τύπος Διδακτορικού Διπλώματος 
α) Δεν απονέμεται βαθμός Διδακτορικού Διπλώματος, 
ούτε αριθμητικώς ούτε με χαρακτηρισμό. 

β) Με ευθύνη του Τμήματος Μεταπτυχιακών Σπουδών 
και Έρευνας εκδίδονται κατ’ έτος τα Διδακτορικά Διπλώ¬ 
ματα με την ηλεκτρονική υποστήριξη της Διεύθυνσης 
Πληροφορικής του ΕΜΠ. Αφού υπογραφούν από τους 
αρμόδιους, ενημερώνονται οι Διοικητικές Υπηρεσίες του 
Ιδρύματος και το ενημερωτικό δελτίο τουΤΕΕ, προκειμέ- 
νου να παραληφθούν από τους Δικαιούχους. 

γ) Κατά την αναγόρευση ο νέος διδάκτορας λαμβάνει 
πιστοποιητικό, που εκδίδει η Σχολή, στο οποίο αναγρά¬ 
φεται ο τίτλος της Διδακτορικής Διατριβής. 

δ) Το Διδακτορικό Δίπλωμα και το πιστοποιητικό χορη¬ 
γούνται στην ελληνική γλώσσα και σε μετάφραση στην 
αγγλική γλώσσα, σύμφωνα με τις κείμενες διατάξεις. 


ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 
ΜΕΤΑ ΑΠΟ ΠΡΟΤΑΣΗ ΤΗΣ ΣΧΟΛΗΣ 
ΕΦΑΡΜΟΣΜΕΝΩΝ ΜΑΘΗΜΑΤΙΚΩΝ ΚΑΙ ΦΥΣΙΚΩΝ ΕΠΙΣΤΗΜΩΝ 


ΑΠΟΝΕΜΕΙ ΤΟ ΠΑΡΟΝ ΔΙΠΛΩΜΑΤΟΥ 


ΔΙΔΑΚΤΟΡΟΣΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 


Στον 


Ο ΟΠΟΙΟΣ ΕΚΠΟΝΗΣΕ ΔΙΑΤΡΙΒΗ ΣΤΟΝ ΤΟΜΕΑ 


(π.χ.) Μαθηματικών 


Η ΑΝΑΓΟΡΕΥΣΗ ΕΓΙΝΕ 

ΑΘΗΝΑ,. 


Ο ΠΡΥΤΑΝΗΣ 


Η ΠΡΟΪΣΤΑΜΕΝΗ ΓΕΝ. Δ/ΣΗΣ ΔΙΟΙΚ. ΣΤΗΡΙΞΗΣ ΚΑΙ ΣΠΟΥΔΩΝ 


Ο ΚΟΣΜΗΤΟΡΑΣ ΤΗΣ ΣΧΟΛΗΣ 

ΗΕΕΕΕΝΙΟ ΚΕΡυΒΙΙΟ 

ΤΗΕ ΝΑΤΙΟΝΑΕΤΕΟΗΝΙΟΑΕ ΙΙΝίνΕΚΣΠΎ ΟΡ ΑΤΗΕΝ5 
ΒΥ ΡίΕΘΟΜΜΕΝϋΑΤΙΟΝ ΟΡΤΗΕ 5ΘΗΟΟΕ 
ΟΡ ΑΡΡΕΙΕϋ ΜΑΤΗΕΜΑΤΙΘΑΕ ΑΝϋ ΡΗΥ5ΙΘΑΕ 5ΟΕΝ0Ε5 

ΑννΑΚϋ5ΤΗΕ ΡΗΕ5ΕΝΤ ΟΕΟΚΕΕ 

ΟΡ ϋΟΘΤΟΚ ΟΡ ΡΗΙΕ050ΡΗΥ ΟΡΤΗΕ ΝΑΤΙΟΝΑΕΤΕΘΗΝΙΘΑΕ ϋΝΐνΕΚ5ΙΤΥ ΟΡ ΑΤΗΕΝ5 


Το 


ν\/ΗΟ ΟΟΝθυθΤΕϋΤΗΕ5Ι5 ΗΕ5ΕΑΒ0Η ΙΝΤΗΕ ϋΕΡΑΗΤΜΕΝΤ 


(θ·9·) οί Ρήγ5Ϊς5 


ΝΟΜΙΝΑΤΙΟΝ ϋΑΤΕ: 


ΑΤΗΕΝ5,. 

ΤΗΕ ΚΕΟΤΟΚ ΤΗΕ ΗΕΑϋ ΟΡΤΗΕ ϋΕΡΑΚΤΜΕΝΤΟΡ ΤΗΕ ϋΕΑΝ ΟΡΤΗΕ 50ΗΟΟΕ 

ΑϋΜΙΝΙ5ΤΚΑΤΐνΕ 51ΙΡΡΟΚΤ ΑΝϋ 5ΤυϋΙΕ5 

ΠΑΡΑΡΤΗΜΑ 

Α. Ειδικά Κριτήρια Επιλογής Υποψηφίων Διδακτόρων 
τουΤομέα Μαθηματικών, Παρακολούθηση Μαθημάτων 
και Γενική Μεταπτυχιακή Εξέταση. 

Προδιδακτορικά ΜαθήματαΤομέα Μαθηματικών. 

Οι υποψήφιοι διδάκτορες οφείλουν να παρακολουθή¬ 
σουν εννέα (9) μεταπτυχιακά μαθήματα εκ των οποίων 
τα δύο προέρχονται από τα υποχρεωτικά μαθήματα μιας 
από τις παρακάτω κατηγορίες - θεματικές ενότητες: 

1. Θεωρητικά Μαθηματικά - Διαφορικές Εξισώσεις. 

2. Πιθανότητες - Στατιστική. 

3. Υπολογιστικά Μαθηματικά - Μαθηματικά της Πλη¬ 
ροφορικής. 

Τα αντίστοιχα υποχρεωτικά μαθήματα των ανωτέρω 
κατηγοριών είναι τα ακόλουθα: 

1. Άλγεβρα, Μερικές Διαφορικές Εξισώσεις, Συναρτη¬ 
σιακή Ανάλυση, Θεωρία Μέτρου. 

2. Θεωρία Πιθανοτήτων, Στοχαστικές Ανελίξεις, Θεωρία 
Μέτρου, Γραμμικά Μοντέλα. 


Άρθρο 7 

Μεταβατικές Διατάξεις 

Ο παρών Κανονισμός τίθεται σε εφαρμογή άμεσα μετά 
την έγκριση του από τη Σύγκλητο του ΕΜΠ. 

Για όσους υποψήφιους διδάκτορες έχουν ήδη επιλεγεί 
πριν την έναρξη ισχύος του παρόντος Κανονισμού: 

- Οι επιβλέποντες και οι συμβουλευτικές επιτροπές 
δεν μεταβάλλονται. Τυχόν αλλαγές που θα απαιτηθούν 
αργότερα γίνονται σύμφωνα με τον παρόντα Κανονισμό. 

-Τα μαθήματα που παρακολουθούν οι υποψήφιοι δι¬ 
δάκτορες (καθώς και οι απαλλαγές από αυτά) ισχύουν 
όπως έχουν ήδη εγκριθεί από τη ΓΣ της Σχολής, ενώ οι 
απαιτήσεις σε δημοσιεύσεις παραμένουν όπως ίσχυαν 
πριν την έναρξη ισχύος του παρόντος Κανονισμού. 

- Αν έχει ήδη οριστεί Επταμελής Εξεταστική Επιτροπή, 
εφαρμόζεται η νομοθεσία που ίσχυε πριν τον παρόντα 
Κανονισμό. 

- Προβλέπεται μεταβατική περίοδος τριών (3) ετών 
σε όσες ρυθμίσεις σχετίζονται με τα θέματα διάρκειας 
εκπόνησης της Διδακτορικής Διατριβής. 

3. Αριθμητική Ανάλυση, Πεπερασμένες Διαφορές και 
Πεπερασμένα στοιχεία για Μερικές Διαφορικές Εξισώ¬ 
σεις, Αλγόριθμοι και Πολυπλοκότητα, Απεικόνιση Γρα¬ 
φημάτων. 

Τα δύο μαθήματα που ο υποψήφιος διδάκτορας οφεί¬ 
λει να παρακολουθήσει πρέπει να εντάσσονται στην ευ¬ 
ρύτερη θεματική ενότητα που σκοπεύει να εκπονήσει 
Διδακτορική Διατριβή. 

Τα υπόλοιπα μαθήματα που ο υποψήφιος οφείλει 
να παρακολουθήσει μπορούν να προέρχονται από τα 
προσφερόμενα μεταπτυχιακά μαθήματα των ΔΠΜΣ με 
επισπεύδοντα τον Τομέα Μαθηματικών. Δύο εξ' αυτών 
μπορούν να είναι μαθήματα μελέτης σε αντικείμενα συ¬ 
ναφή με τα ερευνητικά ενδιαφέροντα του υποψήφιου. 
Οι υποψήφιοι διδάκτορες, έπειτα από αίτηση τους και 
έγκριση της Επιτροπής Μεταπτυχιακών Σπουδών του 
Τομέα, μπορούν να παρακολουθήσουν έωςτο πολύ δύο 

(2) μαθήματα σε μεταπτυχιακά προγράμματα άλλων 
Σχολών του ΕΜΠ ή του ΜαθηματικούΤμήματοςτου Εθνι¬ 
κού Καποδιοτριακού Πανεπιστημίου Αθηνών. 

Οι πτυχιούχοι Σχολών ή Τμημάτων πενταετούς φοίτη¬ 
σης και μαθηματικής κατεύθυνσης οφείλουν να παρακο¬ 
λουθήσουν έξι (6) μαθήματα σύμφωνα με τα ανωτέρω 
οριζόμενα. 

Οι πτυχιούχοι άλλων Σχολών όπου το πτυχίο τους 
προϋποθέτει διπλωματική εργασία, μπορούν να ανα¬ 
γνωρίσουν την διπλωματική τους εργασία ως ένα συ¬ 
ναφές μεταπτυχιακό μάθημα το οποίο δεν ανήκει στην 
κατηγορία των υποχρεωτικών μαθημάτων. 

Οι κάτοχοι ΔΜΣ μαθηματικής κατεύθυνσης, με εισήγη¬ 
ση της Επιτροπής Μεταπτυχιακών Σπουδών του Τομέα 
μπορούν να απαλλαγούν από μέρος των υποχρεώσεων 
τους για παρακολούθηση μεταπτυχιακών μαθημάτων. 
Σε κάθε περίπτωση, οφείλουν να παρακολουθήσουν 
κατ’ ελάχιστον τρία (3) μεταπτυχιακά μαθήματα, δύο εκ 
των οποίων είναι τα υποχρεωτικά, όπως περιγράφονται 
ανωτέρω. 

Γενική Μεταπτυχιακή Εξέταση (ΓΜΕ). 

Απαραίτητη προϋπόθεση για τον ορισμό Τριμελούς 
Συμβουλευτικής Επιτροπής αποτελεί η επιτυχής συμμε¬ 
τοχή του υποψηφίου στη ΓΜΕ. Σε κάθε μία από τις παρα¬ 
πάνω θεματικές ενότητες, με απόφαση της ΓΣ του Τομέα, 
ορίζεται εξεταστική επιτροπή. Ο υποψήφιος, εντός δύο 
εβδομάδων από την κατ’ αρχήν έγκριση της αίτησης του 
από τη ΓΣ της Σχολής, με αίτηση του στον Τομέα, ζητά τη 
συμμετοχή του στη ΓΜΕ και προσδιορίζει τη θεματική 
ενότητα που ενδιαφέρεται να εξεταστεί. Η αντίστοιχη 
εξεταστική επιτροπή ορίζει δύο εκ των μελών της που 
είναι συγγενέστερα προς τα ενδιαφέροντα του υποψή¬ 
φιου, ως υπεύθυνουςτης εξέτασης, οι οποίοι και ονομά¬ 
ζονται Βασικοί Εξεταστές. Αν η επιτροπή κρίνει, μπορεί 
να ορίσει έναν εκ των Βασικών Εξεταστών να είναι άλλο 
μέλοςτουΤομέα ή της Σχολής ή και μέλος άλλης Σχολής 
ή Τμήματος. Οι Βασικοί Εξεταστές σε συνεννόηση με τον 
ενδιαφερόμενο, ορίζουν μία συγκεκριμένη ενότητα η 
οποία μπορεί να είναι είτε κάποια ερευνητικά άρθρα ή 
μέρος ενός προχωρημένου μαθηματικού συγγράμματος 
το οποίο ο υποψήφιος οφείλει να μελετήσει και να το 
παρουσιάσει σε ωριαία ομιλία, παρουσία της εξεταστι¬ 


κής επιτροπής και του Βασικού Εξεταστή όταν αυτός/ 
αυτή δεν ανήκει στην επιτροπή. Οι Βασικοί Εξεταστές 
επιλέγουν θέματα τα οποία δεν είναι πολύ εξειδικευμένα 
ώστε να δίνεται η δυνατότητα στην εξεταστική επιτροπή 
να παρακολουθήσει το περιεχόμενο και να διαμορφώσει 
πλήρη άποψη για τις δυνατότητες του υποψηφίου. Τα 
μέλη της εξεταστικής επιτροπής μπορούν να υποβάλ¬ 
λουν γενικές ερωτήσεις στον εξεταζόμενο, σχετικές με 
την ευρύτερη περιοχή που εντάσσεται το περιεχόμενο 
της ομιλίας του. Τα μέλη της εξεταστικής επιτροπής αξι¬ 
ολογούν τη δυνατότητα του εξεταζόμενου να εμβαθύνει 
στη θεματική ενότητα της μελέτης του και τη γνώση και 
κατανόηση του σε βασικά θέματα της περιοχής που σκο¬ 
πεύει να εργαστεί. Η εξέταση θεωρείται επιτυχής αν η 
πλειοψηφία των εξεταστών συμφωνεί σ' αυτό. 

Β. Ειδικά Κριτήρια Επιλογής Υποψηφίων Διδακτόρων 
του Τομέα Φυσικής, Παρακολούθηση Μαθημάτων και 
Ενδιάμεση Αξιολόγηση. 

(α) Μετά τη λήξη της προθεσμίας υποβολής αιτήσεων, 
η Επιτροπή Μεταπτυχιακών Σπουδών του Τομέα Φυσι¬ 
κής αναλαμβάνει το έργο της προεπιλογής υποψηφίων 
διδακτόρων με βάση ακαδημαϊκά κριτήρια (συνέντευξη, 
βαθμός πτυχίου, βαθμός σε μεταπτυχιακά μαθήματα, 
συστατικές επιστολές, επιστημονικές δημοσιεύσεις, 
άλλες διακρίσεις, γνώση της αγγλικής γλώσσας σε ικα¬ 
νοποιητικό επίπεδο, ή/και εξετάσεις) συνεκτιμώντας 
το προσχέδιο της Διδακτορικής Διατριβής που έχει 
υποβάλει ο υποψήφιος, τη διατύπωση γνώμης από τον 
προτεινόμενο επιβλέποντα, αν υπάρχει, καθώς και τις 
δυνατότητες οικονομικής υποστήριξης από ερευνητικά 
προγράμματα του επιβλέποντος ή από μεταπτυχιακές 
υποτροφίες για εκπόνηση Διδακτορικής Διατριβής, και 
υποβάλει πρόταση για τους υποψηφίους που κρίνει ότι 
μπορούν να εκπονήσουν Διδακτορική Διατριβή στη Φυ¬ 
σική. Η πρόταση επικυρώνεται από τη ΓΣ του Τομέα και 
αποτελεί εισήγηση προς τη ΓΣ της Σχολής. Οι φοιτητές 
που γίνονται δεκτοί θα πρέπει εντός τριών (3) μηνών να 
καταθέσουν αίτηση προς τον Τομέα Φυσικής και τη ΓΣ 
της Σχολής με σκοπό τον ορισμό θέματος εκπόνησης 
Διδακτορικής Διατριβής και επιβλέποντα αυτής με βάση 
το ισχύον νομικό πλαίσιο. Οι υποψήφιοι διδάκτορεςτου 
Τομέα υποχρεούνται να παρακολουθήσουν προδιδα- 
κτορικά μαθήματα, τα οποία ορίζονται με εισήγηση της 
Επιτροπής Μεταπτυχιακών Σπουδών και απόφαση του 
Τομέα Φυσικής, που εγκρίνεται από τη ΓΣ της Σχολής. Τα 
μαθήματα αυτά θα προέρχονται κατά κύριο λόγο από 
το σύνολο των προσφερόμενων μαθημάτων των ΔΠΜΣ 
«Φυσική και Τεχνολογικές Εφαρμογές» και «Μικρο-Συ- 
στήματα και Νανο-Διατάξεις». Η Επιτροπή Μεταπτυχι¬ 
ακών Σπουδών μπορεί, με αιτιολογημένη απόφαση, να 
εισηγείται προς τον Τομέα και τη Σχολή την απαλλαγή 
του υποψήφιου διδάκτορα από την παρακολούθηση 
προδιδακτορικών μαθημάτων, εφ’ όσον αυτοί έχουν 
παρακολουθήσει αντίστοιχα μαθήματα σε κύκλους με¬ 
ταπτυχιακών σπουδών. 

(β) Μπορούν να γίνονται κατ' αρχήν δεκτοί υποψή¬ 
φιοι οι οποίοι έχουν ΔΜΣ που έχει άμεση σχέση με τη 
Φυσική ή την Εφαρμοσμένη Φυσική. Οι τελειόφοιτοι 
των ΔΠΜΣ «Φυσική και Τεχνολογικές Εφαρμογές» και 

«Μικρό - Συστήματα και Νάνο - Διατάξεις» μπορούν να 
γίνονται δεκτοί ως υποψήφιοι διδάκτορες ακόμα και αν 
δεν έχουν ολοκληρώσει τη μεταπτυχιακή τους εργασία, 
υπό την προϋπόθεση ότι έχουν ολοκληρώσει επιτυχώς 
τον κύκλο των μαθημάτων. 

(γ) Οι υποψήφιοι με ΔΜΣ άλλης ειδικότητας, οπωσ¬ 
δήποτε όμως συγγενικής με τη Φυσική, πρέπει να πα¬ 
ρακολουθήσουν από τρία έως έξι από τα υποχρεωτικά 
μεταπτυχιακά μαθήματα που προσφέρονται από τα 
ΔΠΜΣ «Φυσική και Τεχνολογικές Εφαρμογές» και «Μι- 
κρο-Συστήματα και Νανο-Διατάξεις». Η παρακολούθηση 
των μαθημάτων αυτών θα πραγματοποιείται στο πρώτο 
έτος των διδακτορικών σπουδών. Ο καθορισμός των μα¬ 
θημάτων θα γίνεται μετά από συνεργασία της Επιτροπής 
Μεταπτυχιακών Σπουδών με τον κύριο επιβλέποντα της 
διατριβής. Στην κατηγορία της υποχρεωτικής παρακο¬ 
λούθησης ορισμένων, κατά περίπτωση, μεταπτυχιακών 
ή και προπτυχιακών μαθημάτων, εντάσσονται και οι από¬ 
φοιτοι ΤΕΙ με ΔΜΣ από τμήμα Φυσικής ή συγγενικής προς 
τη Φυσική κατεύθυνσης. 

(δ) Οι επιλογές υποψηφίων διδακτόρων από αποφοί¬ 
τους Σχολών πενταετούς φοίτησης χωρίς ΔΜΣ, αφορούν 
αποκλειστικά σε εξαιρετικές περιπτώσεις με πολύ ισχυρό 
υπόβαθρο Φυσικής. Η εισήγηση προς τη ΓΣ της Σχολής 
ΕΜΦΕ θα πρέπει να τεκμηριώνεται αναλυτικά από το 
γενικότερη εικόνα των υποψηφίων. Αν γίνουν δεκτοί, 
έχουν τις ίδιες ακριβώς υποχρεώσεις, αναφορικά με την 
παρακολούθηση μαθημάτων, με την κατηγορία υποψη¬ 
φίων που είναι κάτοχοι ΔΜΣ άλλης ειδικότητας, πλην 
Φυσικής, όπως αυτές περιγράφηκαν στην προηγούμενη 
παράγραφο. 

(ε) Σε περίπτωση επιλογής κάποιου υποψήφιου διδά¬ 
κτορα, ενδεχόμενη αλλαγή τίτλου (ή και περιορισμένης 
τροποποίησης του περιεχομένου) της Διδακτορικής Δια¬ 
τριβής επιτρέπεται μέχρι έξι (6) μήνες πριν την υποβολή 
της τελικής έκθεσης από την τριμελή συμβουλευτική 
επιτροπή. 

(στ) Στα πλαίσια της παρακολούθησης της εξέλιξης 
της πορείας των υποψήφιων διδακτόρων, μεταξύ του 
3ου έως 4ου εξαμήνου μετά από την αποδοχή τους από 
τον Τομέα, θα οργανώνεται ημερίδα όπου οι υποψήφι¬ 
οι διδάκτορες θα παρουσιάζουν την πρόοδο τους (30 ' 
έκαστος κατά μέσο όρο). Αποτίμηση της πορείας κάθε 
υποψήφιου διδάκτορα θα γίνεται από την Επιτροπή Με¬ 
ταπτυχιακών Σπουδών που θα διαβιβάζεται στην τρι¬ 
μελή συμβουλευτική επιτροπή και θα κοινοποιείται και 
στον ίδιο. Σε περίπτωση μη ικανοποιητικής προόδου, η 
επιτροπή μπορεί να προτείνει επαναληπτική παρουσί¬ 
αση μετά την παρέλευση 3-6 μηνών. 

(ζ) Ένα εύλογο χρονικό διάστημα πριν την τελική πα¬ 
ρουσίαση της Διδακτορικής Διατριβής θα πραγματοποι¬ 
είται μιαπρο-παρουσίασή της, με χαρακτήρα ουσιαστι¬ 
κής αξιολόγησης. Πιο συγκεκριμένα, η χρονική περίοδος 
της κατάθεσης της τελικής εισήγησης της Τριμελούς 
Συμβουλευτικής Επιτροπής στην Επιτροπή Μεταπτυχι¬ 
ακών Σπουδών του Τομέα και η πρόταση προς τονΤομέα 
για τα μέλη της Επταμελούς Εξεταστικής Επιτροπής, θα 
πρέπει να συνδυάζεται με την παραπάνω αναφερόμενη 
προ-παρουσίαση της Διδακτορικής Διατριβής, ώστε στο 


μεσοδιάστημα να υπάρχει η δυνατότητα πάσης φύσεως 
διορθώσεων. 

Γ. Ειδικά Κριτήρια και Διαδικασία Επιλογής Υποψηφίων 
Διδακτόρων του Τομέα Μηχανικής. 

(α) Μετά τη λήξη της προθεσμίας υποβολής αιτήσε¬ 
ων, η Επιτροπή Προδιδακτορικών Σπουδών του Τομέα 
Μηχανικής (ή, η προς τούτο ορισθείσα από τονΤομέα 
Μηχανικής, Επιτροπή Επιλογής) καλεί τους υποψηφί¬ 
ους σε προσωπική συνέντευξη και, συνεκτιμώντας: τα 
στοιχεία που προκύπτουν από τα υποβληθέντα δικαι- 
ολογητικά, την προσωπική γνώμη που σχημάτισε από 
την συνέντευξη με τους υποψηφίους, την επαρκή γνώση 
μιας ξένης γλώσσας για τους Έλληνες υποψηφίους και 
της ελληνικής γλώσσας για τους αλλοδαπούς, εισηγείται 
προς τον Τομέα Μηχανικής και τη ΓΣ της Σχολής ΕΜΦΕ, 
περί της αποδοχής υποψηφίων διδακτόρων αριθμού 
ίσου ή μικρότερου του αριθμού των νέων θέσεων που 
έχουν προκηρυχθεί. 

(β) Η Επιτροπή Προδιδακτορικών ΣπουδώντουΤομέα 
Μηχανικής μπορεί ταυτόχρονα να καθορίσει το είδος 
και έκταση αναγκαίων προπτυχιακών γνώσεων που θα 
υποχρεούται να αποκτήσει ένας υποψήφιος ο οποίος 
έχει ορισμένες ελλείψεις στο γνωστικό υπόβαθρο της 
Μηχανικής, εν γένει. 

(γ) Ένας φοιτητής μπορεί να κάνει αίτηση για σπουδές 
προς απόκτηση Διδακτορικού Διπλώματος σε διάφορα 
στάδια του Προγράμματος Μεταπτυχιακών Σπουδών. 
Εάν ο υποψήφιος είναι ήδη κάτοχος ΔΜΣ ισοδύναμο 
ή συγγενεύον με το ΔΠΜΣ «Εφαρμοσμένη Μηχανική», 
από ΑΕΙ της Ελλάδος ή της αλλοδαπής, ή ακόμη εάν έχει 
εφόδια και γνώσεις συγκρίσιμα με αυτά που απαιτού¬ 
νται για την απόκτηση ΔΜΣ, έστω και αν ο υποψήφιος 
διδάκτορας δεν έχει επισήμως στην κατοχή του τίτλο 
ΔΜΣ, η Επιτροπή Προδιδακτορικών Σπουδών του Το¬ 
μέα Μηχανικής, αποφαίνεται για την καταλληλότητα 
των αποδεικτικών στοιχείων και εφοδίων που έχουν 
συνυποβληθεί με την αίτηση του, και εφ’ όσον δεχθεί 
τον υποψήφιο καθορίζει ταυτόχρονα τον αριθμό των δι¬ 
δακτικών μονάδων (δ.μ.) ή/και συγκεκριμένα μαθήματα 
που ο υποψήφιος υποχρεούται να λάβει προκειμένου να 
συμπληρώσει τις απαιτούμενες 30 δ.μ. και τις απαραίτη¬ 
τες γνώσεις σε μαθήματα κορμού. 

(δ) Οι υποψήφιοι διδάκτορες παρακολουθούν μετα¬ 
πτυχιακά μαθήματα για τη συμπλήρωση των απαιτού- 
μενων 30 δ.μ. (10 μεταπτυχιακά μαθήματα) για Διδακτο¬ 
ρικό Δίπλωμα, όπως περιγράφεται στην προηγούμενη 
παράγραφο (γ). Μετά την αποδοχή του ο υποψήφιος 
διδάκτορας αρχίζει ερευνητική συνεργασία με μέλος 
ΔΕΠ της επιλογής του και υποβάλλει αίτηση προς τον 
Τομέα για τη συγκρότηση Τριμελούς Συμβουλευτικής 
Επιτροπής και καθορισμό θέματος για την εκπόνηση Δι¬ 
δακτορικής Διατριβής, κατά τα οριζόμενα από το νόμο. 
ΠρόεδροςτηςΤριμελούςΣυμβουλευτικής Επιτροπής και 
επιβλέπων ορίζεται κατόπιν υποδείξεως εκ μέρους του 
υποψήφιου διδάκτορα, το μέλος ΔΕΠ που κατά κύριο 
λόγο θα επιβλέπει και καθοδηγεί την ερευνητική εργα¬ 
σία του, προς εκπόνηση της Διδακτορικής Διατριβής. 
Επίσης εξετάζεται σε Γενικές Μεταπτυχιακές Εξετάσεις 
μετά από αίτηση του, το αργότερο μετά την παρέλευση 

πέντε εξαμήνων από τη συγκρότηση της Τριμελούς 
Συμβουλευτικής Επιτροπής. Η διαδικασία διεξαγωγής 
των Γενικών Μεταπτυχιακών Εξετάσεων περιγράφεται 
σε επόμενη παράγραφο. 

Προδιδακτορικά ΜαθήματαΤομέα Μηχανικής. 

Τα μαθήματα του Τομέα Μηχανικής στο Πρόγραμμα 
Διδακτορικών Σπουδών διαιρούνται σε δύο κατηγορίες, 
στα μαθήματα κορμού και στα μαθήματα εξειδίκευσης, 
ως ακολούθως: 

Μαθήματα Κορμού (3 ωρ./εβδ.): Μηχανική του Συνε¬ 
χούς Μέσου, Θεωρία Ελαστικότητας, Αναλυτική Μηχανι¬ 
κή, Προχωρημένες Υπολογιστικές Μέθοδοι I, Μαθηματι¬ 
κές Μέθοδοι στην Μηχανική, Ρευστομηχανική. 

Τα ανωτέρω μαθήματα διδάσκονται στο χειμερινό 
εξάμηνο. 

Μαθήματα Εξειδίκευσης (3 ωρ./εβδ.): Προχωρημέ¬ 
νες Υπολογιστικές Τεχνικές και Αλγόριθμοι Επίλυσης, 
Γραμμική Άλγεβρα καιΤανυστική Ανάλυση, Μηχανική 
Συζευγμένων Πεδίων [Θερμο-ελαστικότητα και Ηλε- 
κτρο-Ελαστικότητα], Διάδοση Κυμάτων στα Υλικά, 
Μη-γραμμική Ελαστικότητα, Ανελαστική Συμπεριφορά 
Υλικών [Ιξωδο-ελαστικότητα και Ιξωδο-πλαστικότη- 
τα], Θεωρία Πλαστικότητας, Μηχανική των Θραύσεων, 
Προχωρημένες Υπολογιστικές Μέθοδοι, Μη-Γραμμικά 
Πεπερασμένα Στοιχεία, Στοιχεία Γεωμηχανικής, Θεωρία 
Πλακών και Κελυφών, Πειραματικές Μέθοδοι Ανάλυσης 
Τάσεων, Υπολογιστικές Μέθοδοι στην Εμβιομηχανική, 
Τεχνικές Εφαρμοσμένων Μαθηματικών, Ειδικά Κεφάλαια 
Αριθμητικών Μεθόδων, Εισαγωγή στην Μη-Γραμμική 
Δυναμική, Προχωρημένη Μη-Γραμμική Δυναμική και Χα¬ 
οτικά Δυναμικά Συστήματα, Ελαστική Ευστάθεια, Ειδικά 
Θέματα Προχωρημένης Δυναμικής, Προχωρημένη Θε¬ 
ωρία Γραμμικών Ταλαντώσεων, Μέθοδοι Υπολογιστικής 
Μη-Γραμμικής Δυναμικής, Εξισώσεις της Μαθηματικής 
Φυσικής και Μη-ΓραμμικήςΔυναμικής, Δυναμική Συστη¬ 
μάτων Συζευγμένων Στερεών Σωμάτων, Μαθηματική 
Θεωρία Ρευστομηχανικής, Μη-Καταστροφικοί Έλεγχοι 
Υλικών, Κανονισμοί -Προδιαγραφές Διασφάλισης Ποιό¬ 
τητας, Δυναμική Απόκριση Κατασκευών, Υπολογιστική 
Μηχανική των Θραύσεων, Ανάλυση Αστοχιών - Μελέτη 
Περιπτώσεων, Εμβιομηχανική του Μυοσκελετικού, Εμ- 
βιομηχανική των Μαλακών Ιστών, Ειδικά Κεφάλαια Μη¬ 
χανικής, Ειδικά Κεφάλαια Εφαρμοσμένων Μαθηματικών, 
Ειδικά Κεφάλαια Αστοχιών. 

Μαθήματα Εξειδίκευσης (2 ωρ./εβδ.): Μηχανική των 
Συνθέτων Υλικών, Συνοριακά Στοιχεία, Αντίστροφα Προ¬ 
βλήματα Μηχανικής και Φυσικής. 

Οι εβδομαδιαίες ώρες διδασκαλίας ορίζουν τις αντί¬ 
στοιχες δ.μ. ενός μαθήματος. Η βαθμολογία κάθε μαθή¬ 
ματος δίνεται από τον διδάσκοντα σε κλίμακα ακεραίων 
αριθμών με άριστα τον βαθμό 10 και βάση επιτυχίας 
τον βαθμό 5. 

Υπόβαθρο και Επιδόσεις Υποψηφίων Διδακτόρων. 

Ο Τομέας Μηχανικής εξετάζει επί της ουσίας το επιστη¬ 
μονικό υπόβαθρο του υποψήφιου διδάκτορα, όπως αυτό 
καταδεικνύεται από τις επιδόσεις του στα επί μέρους 
προπτυχιακά και μεταπτυχιακά μαθήματα, σε συνδυα¬ 
σμό με την ερευνητική περιοχή στην οποία εντάσσεται 
το προτεινόμενο θέμα, και φροντίζει τα δύο αυτά να 
συνάδουν. 


Ειδικότερα, στον Τομέα Μηχανικής απαιτούνται: 

(ί) Παρακολούθηση και επιτυχής εξέταση σε μεταπτυ¬ 
χιακά μαθήματα συνόλου τουλάχιστον 30 δ.μ., από τις 
οποίες κατ’ ελάχιστον 9 δ.μ. σε μαθήματα κορμού και 
12 δ.μ. σε μαθήματα εξειδίκευσης του ανωτέρω Προ¬ 
γράμματος Διδακτορικών Σπουδών. Κατά μέγιστον 9 
δ.μ. μπορούν να ληφθούν από μαθήματα μεταπτυχιακού 
προγράμματος άλλου Τομέα του ΕΜΠ ή ΔΠΜΣ. Εάν ο 
υποψήφιος διδάκτορας είναι κάτοχος ΔΜΣ με συγγενές 
γνωστικό αντικείμενο ως προς τα γνωστικά αντικείμενα 
του Τομέα Μηχανικής, τότε προβλέπεται η αναγνώριση 
αριθμού μαθημάτων κατά περίπτωση. 

(Μ) Επιτυχία σε Γενικές Μεταπτυχιακές Εξετάσεις που 
διεξάγονται το αργότερο κατά την διάρκεια του εβδό¬ 
μου εξαμήνου των μεταπτυχιακών σπουδών του κάθε 
υποψηφίου ή του πέμπτου εξαμήνου για υποψήφιο που 
ενεγράφη στο Πρόγραμμα Διδακτορικών Σπουδών για 
εκπόνηση Διδακτορικής Διατριβής έχοντας ήδη ανα¬ 
γνωρισμένο ΔΜΣ από πρόγραμμα ΑΕΙ, και μετά τη συ¬ 
μπλήρωση τουλάχιστον 20 δ.μ. Ο υποψήφιος διδάκτο¬ 
ρας εξετάζεται από πενταμελή επιτροπή αποτελούμενη 
από μέλη του Τομέα Μηχανικής, με δυνατή συμμετοχή 
ενός μέλους ΔΕΠ εκτός Τομέα. Η ως άνω επιτροπή συ¬ 
μπεριλαμβάνει το μέλος ΔΕΠ που επιβλέπει την ερευ¬ 
νητική εργασία του υποψηφίου, τα δύο άλλα μέλη της 
Τριμελούς Συμβουλευτικής Επιτροπής, και δύο ακόμη 
μέλη που ορίζονται από τον Τομέα, έπειτα από εισήγη¬ 
ση της Επιτροπής Προδιδακτορικών Σπουδών του Το¬ 
μέα. Μέρος της εξέτασης αποτελεί διάλεξη συνθετικού 
χαρακτήρα σε θέμα της μέχρι τότε τυχόν ερευνητικής 
δραστηριότητας του υποψηφίου. Τα άλλα προς εξέταση 
θέματα σχετίζονται εν γένει με τα γνωστικά αντικείμενα 
των μεταπτυχιακών μαθημάτων που έχει λάβει ο υπο¬ 
ψήφιος. Η εξέταση είναι προφορική, αλλά μπορεί να 
έχει και γραπτό μέρος κατά πρόταση της πενταμελούς 
εξεταστικής επιτροπής. Μετά την εξέταση, η επιτροπή 
συντάσσει συνοπτική έκθεση εκτίμησης των γνώσεων 
και ικανοτήτων του υποψηφίου. 

(ίϋ)Το αργότερο μέχρι το τέλος του έβδομου εξαμήνου 
και αμέσως μετά τις Γενικές Μεταπτυχιακές Εξετάσεις, η 
Επιτροπή Προδιδακτορικών Σπουδών του Τομέα συνε- 
κτιμά την αναλυτική βαθμολογία στα μέχρι τότε ληφθέ- 
ντα μεταπτυχιακά μαθήματα, την έκθεση της εξεταστι¬ 
κής επιτροπής των Γενικών Μεταπτυχιακών Εξετάσεων, 
την τυχόν πρόοδο σε ερευνητική εργασία και την εν γένει 
ενεργό παρουσία εκάστου υποψήφιου διδάκτορα, και 
προτείνει προς τον Τομέα και τη ΓΣ της Σχολής τη συ¬ 
νέχιση ή μη των σπουδών του υποψήφιου διδάκτορα. 

Δ. Ειδικά Κριτήρια και Διαδικασία Επιλογής Υποψηφί¬ 
ων Διδακτόρων του Τομέα ΑΚΕΔ. 

Η επιλογή υποψηφίων διδακτόρων στον Τομέα Αν¬ 
θρωπιστικών, Κοινωνικών Επιστημών και Δικαίου (ΑΚΕΔ) 
της Σχολής ΕΜΦΕ γίνεται σύμφωνα με το άρθρο 2 του 
Κανονισμού Διδακτορικών Σπουδών της Σχολής μετά 
από πρόταση εκ μέρους του Τομέα των γνωστικών πε¬ 
ριοχών των προς εκπόνηση Διδακτορικών Διατριβών. Ο 
Τομέας ΑΚΕΔ υποστηρίζει Διδακτορικά Διπλώματα στις 
ακόλουθες γνωστικές περιοχές: (1) Φιλοσοφία και Ιστο¬ 
ρία των Επιστημών και της Τεχνολογίας, (2) Φιλοσοφία, 

(3) Εφαρμοσμένη Φιλοσοφία και Ηθική, (4) Αισθητική 
και Φιλοσοφία της Τέχνης (5) Οικονομική, (6) Πολιτική 
Οικονομία, (7) Διοίκηση και Οργάνωση Επιχειρήσεων, 
(8) Κοινωνιολογία, (9) Κοινωνιολογία της Επιστήμης και 
τηςΤεχνολογίας, (10) Δίκαιο καιΤεχνική Νομοθεσία, (11) 
Θεωρία Πολιτισμού. 

Κάθε υποψήφιος/α για εκπόνηση Διδακτορικής Δια¬ 
τριβής στον Τομέα ΑΚΕΔ: 

(α) πρέπει να κατέχει ΔΜΣ σε συναφές με την προς 
εκπόνηση διατριβή γνωστικό αντικείμενο, 

(β) οφείλει να προσκομίσει δύο (2) συστατικές επιστο¬ 
λές από μέλη ΔΕΠ που έχουν άμεση γνώση της εκπαίδευ¬ 
σης ή της επαγγελματικής πορείας του/ης. 

(γ) θα ληφθούν υπόψη σχετικές δημοσιεύσεις ή εργα¬ 
σίες (εφόσον υπάρχουν). 

Μετά τη λήξη της προθεσμίας υποβολής, η ΓΣ του Το¬ 
μέα ΑΚΕΔ ορίζει μια Επιτροπή Επιλογής των υποψήφιων 
διδακτόρων ανά γνωστική περιοχή. Κάθε επιτροπή μπο¬ 
ρεί να καλέσει τους υποψηφίους σε συνέντευξη. Κάθε 
επιτροπή επιλέγει τους υποψηφίους που κρίνει ικανούς 
να εκπονήσουν Διδακτορική Διατριβή στα αντίστοιχα 
προκηρυγμένα γνωστικά αντικείμενα. Η απόφαση εγκρί- 
νεται από τη ΓΣ του Τομέα και επικυρώνεται από τη ΓΣ 
της Σχολής. 


Συνιστάται ισχυρά στους υποψηφίους να έρθουν σε 
επαφή, μετά την υποβολή της αίτησης τους και πριν την 
πραγματοποίηση της διαδικασίας συνεντεύξεων, με το 
μέλος ΔΕΠ υπό την επίβλεψη του οποίου θα ήθελαν να 
εκπονήσουν τη Διδακτορική Διατριβή τους. 

Οι επιλεγέντες, ως ικανοί για εκπόνηση Διδακτορικής 
Διατριβής, έχουν την υποχρέωση να παρακολουθήσουν 
επιτυχώςτα μεταπτυχιακά (προδιδακτορικά) μαθήματα/ 
σεμινάρια που ορίζονται από τον Τομέα ΑΚΕΔ για κάθε 
έναν εξ αυτών, ανάλογα με τις προηγούμενες βασικές ή 
μεταπτυχιακές σπουδές του. 

Οι υποψήφιοι διδάκτορες συμμετέχουν σε επιτηρήσεις 
εξετάσεων και σε ερευνητικές και βοηθητικές εργασίες 
επικουρικές προς το έργο του Τομέα, σύμφωνα με τα 
προβλεπόμενα από τον Κανονισμό της Σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρ 1- · 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΐ < .6ΐ@θτ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ρ 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ Ι.9Γ 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΙΤΙ35ΐ6Γ.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 - 180) 
Πληροφορίες: (Ισόγειο, Γρ. 3 και τηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3ηπτΐ3ΐ6Ϊ3@6ΐ.9 , ' 

Ωράριο για το κοινό: Δευτέρα ως Παρασκευή: 8:00 -13:30 


ΓΤγΞΓΤ~ΓΞ [ΓΓ-ΓΠ 1~Π Γ \Γ\ΓΓη [Γ:[7 (ΎΓ)Γ, γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























